UMOUNT(8)

NÉV
umount - fájlrendszerek lecsatolása (unmount-olása)

ÁTTEKINTÉS
umount [-hV]

umount -a [-nrv] [-t vfstype]
umount [-nrv] device | dir [...]

LEÍRÁS
Az umount parancs lecsatolja a megadott fájlrendszereket a könyvtárstruktúráról. A fájlrendszer megadható a csatolási könyvtár vagy a csatolt eszköz speciális eszközfájljának megadásával.

Megjegyzendő, hogy egy fájlrendszert nem lehet lecsatolni, ha `foglalt' (`busy'), például ha nyitott fájlok vannak rajta, vagy némely processznek a munkakönyvtára ezen található, vagy rajta található egy aktív swap fájl. A foglaltságot okozó processz akár maga az umount is lehet: ez megnyitja a libc-t, az pedig más fájlokat, pl. a helyi formátumokat tartalmazó `locale' fájlokat, és ha ez az adott eszközön volt, a lecsatolás nem engedélyezett.

Az umount parancs opciói:

-V  Kiírja a program verziószámát és kilép.

-h  Segítő üzenetet ír ki, majd kilép.

-v  Bőbeszédű üzemmód.

-n  Lecsatolás a /etc/mtab írása nélkül.

-r  Sikertelen lecsatolás esetén csak olvasható módú újracsatolást kísérel meg.

-a  Az /etc/mtab minden fájlrendszerét lecsatolja. (Az umount 2.7-s változatától kezdve ez nem jelenti a proc fájlrendszer lecsatolását.)

-t vfstype
    Jelzi, hogy a műveletet csak a `vfstype' típusú fájlrendszerekre kell végrehajtani. Egynél több típus is megadható vesszőkkel tagolt lista formájában. A fájlrendszer típusai elé egy no előtagot téve, az adott típusra nem fog vonatkozni a lecsatolás.

A HUROK ESZKÖZ (LOOP DEVICE)
Az umount parancs felszabadítja a kapcsolódó hurok eszközt, ha megtalálja a `loop=...' opciót a /etc/mtab fájlban. Minden függőben levő hurok eszköz felszabadítható a `losetup -d' parancs használatával. Lásd losetup(8).

FÁJLOK
/etc/mtab : a csatolt fájlrendszerek táblázata.

LÁSD MÉG
umount(2), mount(8), losetup(8).

TÖRTÉNET
Egy umount parancs az AT&T UNIX 6-os verziójában jelent meg.

MAGYAR FORDÍTÁS
Horváth András <horvatha@rs1.szif.hu>