AUMIX(1)

NÉV
aumix - /dev/mixer vagy /dev/mixer1 állítása

ÁTTEKINTÉS
aumix [-<eszközopció>[ ]<szint>|q[uery],[-<eszközopció>[ ]<szint>|q[uery]],...] [-d] [-h] [-I{d|c}] [-L] [-q] [-S]

LEÍRÁS
A program az audio keverő eszköz beállításait változtatja vagy kérdezi le. Használható parancssorból, scriptből vagy interaktívan billentyűzetről illetve egér segítségével.

OPCIÓK

  Eszközopciók

-v százalék|q[uery]
    a fő hangerőt maximális értékének százalék százalékára állítja be vagy kiírja a beállítás aktuális értékét.

-b százalék|q[uery]
    a basszus értékét maximális értékének százalék százalékára állítja be vagy kiírja a beállítás aktuális értékét.

-t százalék|q[uery]
    a szoprán értékét maximális értékének százalék százalékára állítja be vagy kiírja a beállítás aktuális értékét.

-s százalék|q[uery]
    a szintetizátor hangerejét maximális értékének százalék százalékára állítja be vagy kiírja a beállítás aktuális értékét.

-w százalék|q[uery]
    a PCM szintet a maximális érték százalék százalékára állítja be vagy kiírja a beállítás aktuális értékét.

-p százalék|q[uery]
    a beépített hangszóró hangerejét maximális értékének százalék százalékára állítja be vagy kiírja a beállítás aktuális értékét.

-l százalék|q[uery]
    a vonali eszköz hangerejét maximális értékének százalék százalékára állítja be vagy kiírja a beállítás aktuális értékét.

-m százalék|q[uery]
    a mikrofon hangerejét a maximális érték százalék százalékára állítja be vagy kiírja a beállítás aktuális értékét.

-c százalék|q[uery]
    a CD hangerejét a maximális érték százalék százalékára állítja be vagy kiírja a beállítás aktuális értékét.

-x százalék|q[uery]
    az imix értékét a maximális érték százalék százalékára állítja be vagy kiírja a beállítás aktuális értékét.

-i százalék|q[uery]
    a vonali bemenet hangerejét a maximális érték százalék százalékára állítja be vagy kiírja a beállítás aktuális értékét.

-o százalék|q[uery]
    a vonali kimenet hangerejét a maximális érték százalék százalékára állítja be vagy kiírja a beállítás aktuális értékét.

-1 százalék|q[uery]
    az első vonali eszköz hangerejét a maximális érték százalék százalékára állítja be vagy kiírja a beállítás aktuális értékét.

-2 százalék|q[uery]
    a második vonali eszköz hangerejét a maximális érték százalék százalékára állítja be vagy kiírja a beállítás aktuális értékét.

-3 százalék|q[uery]
    a harmadik vonali eszköz hangerejét a maximális érték százalék százalékára állítja be vagy kiírja a beállítás aktuális értékét.

  További opciók

-d  a másodlagos keverő eszköz beállításainak változtatása

-h  információk a program használatáról

-Ic az aumix -et interaktívan, a teljesképernyős ncurses-alapú felülettel, IBM grafikus karakterek használatával futtatja

-Id az aumix -et interaktívan, grafikus karakterek nélkül futtatja

-L  betölti a a beállításokat a $HOME/.aumixrc-ből vagy ennek elérhetetlensége esetén az /etc/aumixrc-ből

-q  minden eszköz minden beállítását kiírja

-S  elmenti a beállításokat a $HOME/.aumixrc-be

PÉLDA

aumix -v75 -m 0 -q

    a fő hangerőt a maximális érték 75%-ára, a mikrofont 0-ra állítja és kiírja az összes eszköz összes beállítását.

INTERAKTÍV HASZNÁLAT
Ha nincs parancssori opció és ncurses-támogatással lett fordítva, az aumix interaktív módban fog futni.

  Elrendezés
A baloldali kezelőszervek a hangerőszintek, a jobboldali kezelőszervek a balansz állítására szolgálnak. A hardver által nem támogatott eszközök szürke színnel jelennek meg és nincsenek mellettük kezelőszervek. A sztereó eszközöknek van balansz-szabályzó kezelőszervük, a mono eszközöknek nincs.

  Billentyük
Az aumix -ot interaktív módban a követező billentyűkkel lehet kezelni:

PgUp, PgDn, kurzor fel és kurzor le

    kezelőszerv kiválasztása

Tab, Enter, <, >, vessző és a pont

    váltás a hangerőszint és a balansz kezelőszervei között

+, -, [, ], kurzor balra és kurzor jobbra

    az aktuális eszköz hangerőszintjének változtatása. A + és a kurzor jobbra billentyűk 5%-kal növelik, a - és a kurzor balra billentyűk 5%-kal csökkentik a hangerőszintet. A [ billentyű 0%-ra, a ] billentyű 100%-ra állítja be. Ezek a billentyűk a balanszszabályzó kezelőszerveken ugyanígy működnek.

Space
    A felvételi és lejátszási mód között vált azoknál az eszközöknél, amik erre képesek.

L vagy l
    betölti a beállításokat a $HOME/.aumixrc-ből, elérhetetlensége esetén az /etc/aumixrc-ből

M vagy m
    némítás illetve a némítás megszüntetése

S or s
    beállítások elmentése a $HOME/.aumixrc-be

Esc, Q
    vagy q

    kilépés a programból.

A C-z, C-d és a C-c billentyűk rendeltetésük szerint működnek (a képernyő frissül, ha az aumix -et visszahozod az előtérbe).

  Egér
Interaktív módban az aumix képes használni az egeret, ha a gpm fut és az aumix gpm támogatással lett fordítva. Ha a gpm nem fut, de a gpm-támogatás megvan, a mouse off üzenet jelenik meg a képernyő tetején és a programot csak billentyűzetről lehet működtetni. Ha fut a gpm , a funkciók nagy része egérrel is elérhető. Az egér aktív, ha valamelyik gombja le van nyomva. Aktív üzemben a következőképpen működik:

- kezelőszerv felett az egérkurzor aktuális pozíciójának megfelelő szintre állÍtja be a megfelelő eszköz hangerejét.

- a felvételi/lejátszási módot jelző mezőben vált a felvételi/lejátszási mód között.

- A Quit szöveg Q , a Load szöveg L , vagy a Save szöveg S betűjén állva a megfelelő művelet hajtódik végre.

FÁJLOK
$HOME/.aumixrc beállítások eltárolása

VERZIÓ
Ez a manual oldal az 1997. október 12-én kiadott aumix 1.8-as verzióját tárgyalja.

HIBÁK
Ha a programból az Esc billentyűvel lépsz ki, van egy kis várakozás. Ebben az esetben a q billentyű használatát javasoljuk. A szintek állítása befolyásolja a balanszot.

KARBANTARTÓ
Trevor Johnson <trevor@jpj.net>

LÁSD MÉG

gpm(1)

MAGYAR FORDÍTÁS
Tevesz Tamás <ice@rulez.org>