CHOWN(1)

NÉV
chown - fájlok felhasználói és csoport tulajdonosának megváltoztatása

ÁTTEKINTÉS
chown [options] user[:group] file...

POSIX opciók: [-R] [--]

GNU opciók (legrövidebb forma): [-cfhvR] [--dereference] [--reference=rfile] [--help] [--version] [--]

LEÍRÁS
A chown a felhasználói és/vagy csoport tulajdonost változtatja meg a megadott fájlokra, az első nem-opció paraméter szerint, amelyet a következőképpen értelmez: ha csak a felhasználói név (vagy az ennek megfelelő számmal reprezentált azonosító) van megadva, akkor ez a felhasználó lesz a fájlok tulajdonosa, de a csoport tulajdonos nem változik. Ha a felhasználói nevet egy kettősponttal vagy ponttal elválasztva egy csoportnév követi (vagy a neki megfelelő számmal reprezentált azonosító) és közöttük nincs szóköz, akkor a csoport tulajdonos is megváltozik.

GNU RÉSZLETEK
A GNU verzió megengedi a pont használatát a kettőspont helyett (a BSD-t követve). [Ezt a POSIX nem engedte meg, mivel a pont egy szabályos karakter egy felhasználói névben]. Ha a felhasználói nevet egy pont vagy kettőspont követi, de csoportnév nem, a felhasználó válik a fájlok tulajdonosává és a felhasználó csoportja lesz a fájl csoport tulajdonosa. Amennyiben egy pont vagy kettőspont, és a csoport van megadva, de a felhasználó nem, akkor csak a csoport tulajdonos változik; ekkor a chown a chgrp paranccsal egyenértékű.

POSIX OPCIÓK

-R  Rekurzívan változtatja meg a könytárak és tartalmuk tulajdonosát.

--  Opciólista lezárása.

GNU OPCIÓK
-c, --changes Kiírja azoknak a fájloknak a neveit, amelyek tulajdonosai megváltoztak.

-f, --silent, --quiet
    Nem ír ki hibaüzenetet abban az esetben, ha egy fájl tulajdonosait nem tudja megváltoztatni.

-h, --no-dereference
    Magukon a szimbolikus linkeken végez műveletet ahelyett, amire mutatnak. Csak akkor használható, ha a lchown rendszerhívás létezik.

-v, --verbose
    Kiírja a fájlok neveit, amelyek tulajdonosait megpróbálja megváltoztatni.

-R, --recursive
    Rekurzívan keresi a fájlokat a könyvtárakban.

--dereference
    A szimbolikus link által mutatott fájl tulajdonosát változtatja meg ahelyett, hogy magát a linket manipulálná. (Újdonság a fileutils-4.0 csomagban.)

--reference= rfile
    (Újdonság a fileutils 4.0 csomagban.) A file tulajdonosát az rfile -lal megegyezőre állítja.

SZABVÁNYOS GNU OPCIÓK

--help
    Rövid használati utasítást ír a szabványos kimenetre, majd kilép.

--version
    Kiírja a program verzióját a szabványos kimenetre, majd kilép.

--  Lezárja az opciók listáját.

KÖRNYEZET
A LANG, LC_ALL, LC_CTYPE és LC_MESSAGES változók a szokásos jelentéssel bírnak.

MEGFELELÉS
A POSIX 1003.2 nem engedi meg a pont, mint elválasztó jel használatát a felhasználói és a csoportnév között.

MEGJEGYZÉSEK
Ez a kézikönyvoldal a chown azon verzióját írja le, amely a fileutils-4.0 csomagban található; más változatok némileg eltérhetnek. Javításokat, bővítéseket a <aeb@cwi.nl> címre lehet küldeni (angolul). A programhibákat (szintén angolul) a <fileutils-bugs@gnu.ai.mit.edu> címre lehet jelenteni.

MAGYAR FORDÍTÁS
Kulcsár Gábor <medve@iku.omikk.hu>
Magyari Miklós <magyari@freemail.hu>