CTRLALTDEL(8)

NÉV
ctrlaltdel - beállítja a Ctrl-Alt-Del billentyűkombináció funkcióját

ÁTTEKINTÉS
ctrlaltdel hard | soft

LEÍRÁS
Ha megvizsgáljuk a linux/kernel/sys.c kódját, világos lesz, hogy két olyan funkció van, amit a Ctrl-Alt-Del billentyűkombinációval el lehet végezni: a hideg indítás, ami azonnal újraindítja a gépet a sync (2) meghívása és bármi egyéb előkészítés nélkül; valamint a meleg indítás, ami a SIGINT (interrupt) szignált küldi ki az init processznek (aminek PID-je mindig 1). Ha ezt az opciót használjuk, akkor az init (8) programnak tartalmaznia kell ezt a lehetőséget. Mivel jelenleg is többféle init (8) program létezik a Linux közösségében, érdemes utánanézni annak a verziónak a dokumentációjában, amit használunk.

A ctrlaltdel leginkább az /etc/rc.local fájlban használatos.

FÁJLOK
/etc/rc.local

LÁSD MÉG
simpleinit(8), init(8)

SZERZŐ
Peter Orbaek (poe@daimi.aau.dk)

MAGYAR FORDÍTÁS
Szijjártó László <laca@janus.gimsz.sulinet.hu>