KALLSYMS(8)

NÉV
kallsyms - minden kernel szimbólumot kiír hibakereséshez

ÁTTEKINTÉS
kallsyms [-Vh] kernel_fájlnév

LEÍRÁS
Kallsyms minden nem-verem szimbólumot kivesz a kernelből, és egy adat objektumot készít, amelyet ahhoz a kernelhez linkelve debuggolható lesz.

Egy normális kernel csak a modulok által használt szimbólumokat exportálja. Hibakereséshez szükség lehet minden nem-verem szimbólumora, nem csak az exportáltakra. kallsyms kivesz minden szekciót és szimbólumot a kernelből, a szekciókról, szimbólumokról és a címeikről egy listát készít, és egy relokálható objektumfájlt készít, ami csak egy __kallsyms szekciót tartalmaz. Miután a __kallsyms szekciót a kernelhez linkeltük, és a kernel bebootolt, bármely debugger használhatja a __kallsyms szekció adatait a jobb szimbólumfeloldás érdekében.

Például, egy debugger használhatja a __kallsyms adatokat, hogy feloldja a következő kernel címeket :-
*   A tulajdonos kernel vagy modul.
*   A szekció a tulajdonos kódon belül.
*   A legközelebbi szimbólum.

  OPCIÓK

-V  A modutils verzióját írja ki.

-h  Kiírja a súgót.

LINKER MENETEK

Ahhoz hogy egy pontos __kallsyms szekciót tartalmazó kernelt hozzunk létre, négy linker menetre van szükség a szokásos egy helyett. A kallsyms és a linker gyors, a három extra lépés csak néhány másodpercig tart egy P200-on.

1   Első kernel fordítás, __kallsyms adatok nélkül. Futtassuk a kallsyms-t ennek eredményén, létrehozva egy relokálható objektumot, amely tartalmazza a kernel minden szekcióját és szimbólumát.

2   Linkeljük újra a kernelt, ekkor már a kallsyms kimenetet is hozzátéve az (1) lépésből. A __kallsyms szekciót hozzátéve megváltozik a szekciók száma és sok kernel szimbólum címe, így futtassuk le újra a kallsyms-t, most a második kernelen, újra elmentve a relokálható kimenetet.

3   Linkeljük újra a kernelt, most a (2) lépésből származó kallsyms kimenettel. Futtassuk le megint a kallsyms-t az utolsó kernelen. A __kallsyms szekció mérete és pozíciója ebből a futtatásből már stabil, semelyik kernel szekció vagy szimbólum sem változik ezután. A kallsyms kimenete a kernel szimbólumok végső értékeit tartalmazza.

4   Linkeljük össze a végső kernelt, a (3) lépésből származó kallsyms kimenettel.

ADATFORMÁTUM

A __kallsyms szekció egy kicsit szokatlan. Szándékosan nem tartalmaz relokálható adatokat, minden "pointere" a szekción belüli bájt offszet vagy abszolút szám. Ez azt jelenti, hogy bárhová elhelyezhető relokációs problémák nélkül. Különösképp tárolható egy kernel image-en belül, tárolható a kerneltől külön, hozzáfűzhető egy modulhoz betöltés előtt, tárolható egy külön területen, stb.

A /usr/include/sys/kallsyms.h tartalmazza a __kallsyms adatok térképét.

  Fejléc
*   A fejléc mérete.
*   A __kalsyms adatok teljes mérete, beleértve a stringeket is.
*   Szekciók száma. Ez csak a memóriába betöltött szekciókat tartalmazza.
*   Az első szekció bejegyzés offszetje a __kallsyms fejléc kezdetétől.
*   A szekció bejegyzések mérete a név string nélkül.
*   A szimbólumok száma.
*   Az első szimbólum bejegyzés offszetje a __kallsyms fejléc kezdetétől.
*   A szimbólum bejegyzések mérete a név string nélkül.
*   Az első string bejegyzés offszetje a __kallsyms fejléc kezdetétől.
*   Az első szekció[1] kezdőcíme.
*   Az utolsó szekció[1] végcíme.

  Szekció bejegyzés

Egy bejegyzés betöltött szekciónként. Mivel a __kallsyms egy betöltött szekció, ha az input fájl tartalmazza a __kallsyms szekciót, akkor az is szerepel a listában.
*   A szekció kezdete a kernelen[1] belül.
*   A szekció mérete.
*   A szekció nevének offszetje a __kallsyms stringek kezdetétől.
*   A szekció jelzőbitjei az eredeti Elf szekcióból

  Szimbólum bejegyzés

Egy bejegyzés szimbólumonként az input fájlban. Csak a betöltött szekciókba eső szimbólumok vannak tárolva.
*   Offszet a __kallsyms szekció bejegyzésre, amelybe ez a szimbólum tartozik. Az offszet a __kallsyms szekció bejegyzések kezdetétől értendő.
*   A szimbólum címe a kernelen[1] belül. A szimbólumok ezen mező szerint növekvő sorrendbe vannak rendezve.
*   Offszet a szimbólum nevére, __kallsyms stringek kezdetétől számítva.

  Stringek

Null-végződésű stringek halmaza. Minden névre van egy a __kallsyms stringterület kezdetétől számított offszet hivatkozás.

  Megjegyzés [1]

Ezek a mezők kivételek a "minden pointer offszet" szabály alól. Ezek egy kernelen belül abszolút címet tartalmaznak.

LÁSD MÉG
insmod(8).

TÖRTÉNELEM
Eredeti verzió: Keith Owens <kaos@ocs.com.au>, 2000 április

MAGYAR FORDÍTÁS
Böszörményi Zoltán <zboszor@mail.externet.hu>