ld.so(8)

NÉV
ld.so/ld-linux.so - dinamikus linker és betöltő

LEÍRÁS
ld.so betölti a program futtatásához szükséges megosztott könyvtárakat (library), előkészíti a program futtatását, majd futtatja. Minden Linux program hiányos és futási időben további linkelést igényel, hacsak a fordításkor nem volt megadva az ld -static kapcsolója.

A program futtatásához szükséges megosztott könyvtárakat megadott sorrendben keresi meg a rendszer az alábbi helyeken:

o   Az LD_LIBRARY_PATH környezeti változóban levő elérési út, (illetve az LD_AOUT_LIBRARY_PATH az a.out formátumú programokhoz). Kivétel, ha a végrehajtható állomány setuid vagy setgid bitje be van állítva, mert ekkor ezt a környezeti változót nem veszi figyelembe.

o   A cache fájl (/etc/ld.so.cache), amely azoknak a könyvtáraknak a listáját tartalmazza, amelyeket a rendszer előzőleg megtalált a kiegészített elérési úton.

o   Az alapértelmezett elérési út az /usr/lib, és utána a /lib.

KÖRNYEZETI VÁLTOZÓK

LD_LIBRARY_PATH
    Azoknak az könyvtáraknak (directory) a listája vesszőkkel elválasztva, amelyekben a rendszer az ELF megosztott könyvtárakat keres futási időben. Hasonló a PATH környezeti változóhoz.

LD_PRELOAD
    Ebben a környezeti változóban kell megadni azoknak az ELF megosztott könyvtáraknak a nevét 'whitespace' karakterekkel elválasztva, amelyeket az összes többi megosztott könyvtár előtt kell betölteni. Ezáltal elérhető, hogy a többi megosztott könyvtárban levő függvények helyett az itt megadottakban szereplőket használja a program.

LD_AOUT_LIBRARY_PATH
    Azoknak a könyvtáraknak a listája vesszőkkel elválasztva, amelyekben az a.out megosztott könyvtárakat keresi a rendszer futási időben. Hasonló a PATH környezeti változóhoz.

LD_AOUT_PRELOAD
    Ebben a környezeti változóban kell megadni azoknak az a.out megosztott könyvtáraknak a nevét 'whitespace' karakterekkel elválasztva, amelyeket az összes többi megosztott könyvtár után kell betölteni. Ezáltal elérhető, hogy a többi megosztott könyvtárban levő függvények helyett az itt megadottakban szereplőket használja a program.

LD_NOWARN
    Nem figyelmeztet ha az a.out könyvtárak kisebb (minor) verziószáma eltér.

LD_KEEPDIR
    A betöltendő a.out megosztott könyvtárak nevében nem hagyja figyelmen kívül a könyvtár (directory) nevét. Nem javasolt ennek a lehetőségnek a használata.

FÁJLOK
/lib/ld.so
    a.out dinamikus linker és betöltő
/lib/ld-linux.so.*
    ELF dinamikus linker és betöltő
/etc/ld.so.cache
    Ez a fájl azoknak a könyvtáraknak listáját tartalmazza, amelyekben a megosztott könyvtárakat kell keresni. Tartalmazza továbbá a lehetséges megosztott könyvtárak rendezett listáját.
/etc/ld.so.preload
    A fájl a program betöltése előtt betöltendő ELF megosztott könyvtárak 'whitespace' karakterrel elválasztott listáját tartalmazza.
lib*.so*
    megosztott könyvtárak

LÁSD MÉG
ldd(1), ldconfig(8).

HIBÁK

Pillanatnyilag az ld.so semmilyen módon nem tudja a betöltött könyvtárat kirakni (unload), és megkeresni a könyvtár kompatíbilis vagy újabb verzióját.

Az ld.so csak azokra a végrehajtható fájlokra működik, amelyeket a libc 4.4.3-as vagy magasabb verziójával fordították.

SZERZŐK
David Engel, Eric Youngdale, Peter MacDonald, Hongjiu Lu, Linus Torvalds, Lars Wirzenius és Mitch D'Souza (nem feltétlenül ebben a sorrendben).

MAGYAR FORDÍTÁS
Tímár András <timar_a@freemail.hu>