TAC(1)

NÉV
tac - fájlok összefűzése és nyomtatása fordítva

ÁTTEKINTÉS
tac [-b] [-r] [-s elválasztó] [--before] [--regex] [--separator=elválasztó] [--help] [--version] [fájl...]

LEÍRÁS
Ez a dokumentáció a továbbiakban nem karbantartott, lehet, hogy pontatlan illetve nem teljes. A Texinfo dokumentáció a hiteles információforrás.

Ez a manual oldal a tac GNU verzióját tárgyalja. A tac a megadott fájlokat, illetve a szabványos bemenetet (ha nincs fájl megadva, vagy ha `-` nevű fájlt talál) a rekordok sorrendjének megfordításával kinyomtatja a szabványos kimenetre. A rekordokat egymástól karakterlánc választja el, alapértelmezésben az újsor karakter. Alapértelmezés szerint az elválasztó karakterlánc a rekord végén található.

OPCIÓK

-b, --before
    Az elválasztó karakterlánc a rekord elején található.

-r, --regex
    Az elválasztó karakterlánc egy reguláris kifejezés.

-s elválasztó, --separator=elválasztó
    elválasztó legyen a rekordokat elválasztó karakterlánc.

--help
    Kiírja a használattal kapcsolatos információkat és sikeres visszatérési értékkel kilép.

--version
    A szabványos kimenetre írja a verzióinformációkat és kilép.

MAGYAR FORDÍTÁS
Tevesz Tamás <ice@rulez.org>