TALK(1)

NÉV
talk - beszélgetés egy másik felhasználóval

ÁTTEKINTÉS
talk személy [ttynév]

LEÍRÁS
A talk egy olyan vizuális kommunikációs program, amely terminálunkról sorokat másol egy másik felhasználóéra.

Használható kapcsolók:

személy
    Ha a saját gépünkön levő személlyel szeretnénk beszélgetni, akkor a személy paraméter egyszerűen az illető személy login neve legyen. Ha egy másik host-on levő felhasználóval szeretnénk beszélgetni, akkor a személy -nek 'felhasználó@host' alakúnak kell lennie.

ttynév
    Ha egy olyan személlyel szeretnénk beszélgetni, aki egyszerre egynél többször jelentkezett be egy gépre, akkor a ttynév paramétert az elérendő terminál nevének kiválasztására használhatjuk, a ttynév alakja a következő: ‘ttyXX’.

Ha mi hívunk először, a talk program a következő üzenetet küldi
    Message from TalkDaemon@ő_gépe...
    talk: connection requested by mi_nevünk@mi_gépünk.
    talk: respond with: talk mi_nevünk@mi_gépünk

annak a felhasználónak, akivel beszélgetni szeretnénk. Ekkor a címzettnek a következő parancs begépelésével kell válaszolnia:

    talk  mi_nevünk@mi_gépünk

Teljesen mindegy, hogy a címzett melyik gépről válaszol, amennyiben az Ő login-neve ugyanaz az adott gépen is. Amint a kommunikáció engedélyezve lett, a benne résztvevő két felhasználó egyszerre gépelheti üzenetét, amely üzenetek két egymástól elválasztott ablakban jelennek meg a képernyőn. A control-L ‘^L’ billentyű-kombináció a képernyő újrarajzolását eredményezi, melynek során az erase, kill, word kill karakterek normálisan viselkednek. Kilépéshez egyszerűen be kell írni az interrupt-karakterünket, a talk ezután a kurzort a képernyő aljára mozgatja és visszaállítja a terminál eredeti helyzetét.

A talk engedélyezése letiltható ill. újra engedélyezhető a mesg(1) parancs használatával. Alapállapotban a beszélgetés engedélyezett. Bizonyos parancsok, pontosabban az nroff(1) és a pr(1), letilt üzeneteket a rendetlen output elkerülése végett.

FÁJLOK
/etc/hosts
    megkeresi a címzett gépét
/var/run/utmp
    megkeresi a címzett tty-ját

LÁSD MÉG
mail(1), mesg(1), who(1), write(1)

HIBÁK
4.3BSD -mal kiadott talk(1) verzió olyan protokollt használ, amelyik nem kimpatibilis a 4.2BSD -vel kiadottéval (SunOs/Solaris használja ezt a protokolt). Létezik egy patch Juan-Marino de Goyeneche (jmseyas@dit.upm.es)-tól ami a talk/talkd-t, ha az a -DSUN_HACK kapcsolóval lett fordítva, kompatíbilissé teszi a SunOS/Solaris-ossal. Átkonvertálja az üzeneteket az egyikből a másikba.

Probléma adódhat, ha pont-pont összeköttetés (PPP/SLIP) felett akarunk talk összeköttetést létesíteni. Ahhoz, hogy ez működjön, változtassuk meg a gép nevét arra a névre, amit a SLIP/PPP interface IP-számával megegyezik, amig a kapcsolat él.

TÖRTÉNET
A talk először a 4.2BSD -ban jelent meg.

MAGYAR FORDÍTÁS
Szalay Attila <sasa@sophia.jpte.hu>