PROCMAIL(1)

NÉV
procmail - automatikus levélfeldolgozó/kezelő program

VÁZLAT
procmail [-ptoY] [-f fromwhom]
[paraméter=érték|konfigállomány] ...
procmail [-toY] [-f fromwhom] [-a érték]
-d címzett ...
procmail [-ptY] -m [paraméter=érték] ... konfigállomány
[érték] ...
procmail -v

LEÍRÁS
Rövid ismertető a súgó végén található a MEGJEGYZÉS részben.

Alapesetben a procmail a .forward levélátirányításkor lép működésbe. Ettől eltérően, ha a rendszer üzemeltetője beállította, a levelezőprogrammal együtt is használható. Indításkor mindig az alapértékekkel tölt fel bizonyos környezeti változókat, a szabványos bemenetről olvassa be sorvége jelig a levelet, majd a fejléc alapján, ha nincs megadva semmilyen parancssori kapcsoló, akkor a $HOME/.procmailrc-ben található szűrést végzi el, ha szükséges. Ha nem található ilyen konfigurációs állomány, vagy feldolgozáskor hiba merül fel, akkor a levelet az alapértelmezett postafiókba (mailbox) továbbítja.

Konfigurációs állomány (rcfile) és -p parancssori kapcsoló hiányában a procmail először a /etc/procmailrc állományt dolgozza fel (ha van ilyen). Az /etc/procmailrc állomány létrehozásakor figyelni kell arra, hogy a benne megadott műveletek root jogosultsággal hajtódnak végre, szemben a $HOME/.procmailrc -ben megadottakkal.

Suid root vagy root jogokkal egy komplett levéltovábbító programként lehet használni a procmailt.

Procmailt a levelek általános szűrésére is lehet használni, pl. a sendmailben speciális bejegyzéssel lehet futtatni.

A konfigurációs állomány felépítéséről részletesen a procmailrc(5) súgóban lehet olvasni.

A súlyozott pontozási módszerről a procmailsc(5) súgó ad bővebb felvilágosítást.

Néhány konfigurációs példát pedig a procmailex(5) súgóban lehet megtalálni.

  Jelzések (Signals)

TERMINATE (Befejezés)
    Idő előtt befejezi a működést, a levelet nem dolgozza fel.

HANGUP (Megszakítás)
    Idő előtt befejezi a feldolgozást, a levelet visszaküldi (bounce the mail).

INTERRUPT (Megszakítás)
    Idő előtt befejezi a feldolgozást, a levelet visszaküldi (bounce the mail).

QUIT (Kilépés)
    Idő előtt befejezi a feldolgozást, a levelet törli (lose the mail).

ALARM (Figyelmeztetés)
    Időtúllépést idéz elő (ld. IDŐTÚLLÉPÉS).

USR1
    Megfelel a VERBOSE=off-nak.

USR2
    Megfelel a VERBOSE=on-nak.

KAPCSOLÓK

-v  A procmailt kiírja a verziószámát, valamint a fordításkor megadott beállításokat és kilép.

-p  Megtartja az eredeti környezeti változókat. Alapesetben a procmail indulásakor a TZ változó kivételével törli a beállított környezeti változókat. Máshogy mondva a procmail a már beállított környezeti változókat saját értékeivel felülírja indulásakor. A módosításra kerülő környezeti változókról bővebben a procmailrc(5) súgójában lehet olvasni. Ha a -p és -m kapcsolókat együtt használjuk, akkor csak a következő környezeti változókat írja felül a procmail: LOGNAME, HOME, SHELL, ORGMAIL és MAILDIR.

-t  Csökkentett feldolgozás, pl. ha a procmail nem tudja a szűrési feltételben megadott parancs(oka)t végrehajtani, akkor nem törli a levelet, hanem meghagyja későbbi feldolgozásra.

-f fromwhom
    A procmail a `From ' sort a fromwhom -ban megadottra cseréli, ezzel eléri, hogy mintha az lett volna az eredeti feladó (az -f kapcsoló helyett használható az -r kapcsoló is). Ha fromwhom -nak csak egy `-' jelet adunk meg, akkor a procmail mindössze a `From ' sorban található idő értékét frissíti (ha nincs ilyen rész, akkor létrehozza azt).

-o  Megakadályozza, hogy bárki módosíthassa a `From ' sor tartalmát.

-Y  A hagyományos Berkeley postafiók formátumot használja, figyelmen kívül hagyva a Content-Length: mezőket.

-a érték
    A $1 változó értékét az értékben megadottra állítja be. A procmail működése alatt bizonyos értékek tárolására, használatára alkalmazható. Ugyanígy történik a $@x -en keresztül információátadás a sendmail programból.

-d címzett ...
    Közvetlen levéltovábbítás. Ebben az esetben a címzettben megadott helyi felhasználókhoz lesznek továbbítva a levelek. Ez természetesen csak akkor lehetséges, ha a procmail root jogokkal (vagy ha már a címzett euid és egid jogaival) fut. Ebben az esetben a -p kapcsolót nem lehet használni.

-m  A procmail egy általános levélfeldolgozóként fog működni. Ebben az esetben egy konfigurációs állományt is meg kell adni a parancssorban. A konfigurációs állomány neve után bármilyen kapcsoló megadható. Ha a konfigfájl az /etc/procmailrcs/ résszel kezdődő abszolút elérési úttal lett megadva (vagy ennek alkönyvtárában van), akkor a megadott állomány vagy szimbolikus kötés (symbolic link) tulajdonjogával fog futni, hacsak nem az biztonsági problémát nem okozna. A kapcsoló használatáról a súgó PÉLDÁK részében további információ található.

ÉRTÉKEK
Minden és az alapértékek beállítása után, de még a konfigurációs állomány megnyitása előtt kiértékeli azokat.

Minden más értéket konfigfájl megadásának minősít, legyen az abszolút vagy relatív útvonal hivatkozás (pl. ./) A relatív útvonalak esetén a kiindulási könyvtárnak a $HOME-ot veszi, hacsak nem az -m kapcsolót nem használtuk. Ebben az esetben az aktuális könyvtár a relatív hivatkozás kiindulási pontja. A procmail mindig az első megadott értékkel próbál meg dolgozni, de ha az nem ad meg alkalmas állománybejegyzést, akkor sorra veszi a többi értéket is, amíg szükséges.

Konfigurációs fájl megadása nélkül a $HOME/.procmailrc állományt próbálja megnyitni. Ha ez nem lehetséges, akkor a környezeti változók és a parancssorban megadott értékek szerint fog futni.

PÉLDÁK
Szűrési feltételekre minta példákat a procmailex(5) súgóban lehet találni. Egy egyszerű példa ezen súgó MEGJEGYZÉS részében is található.

A következőkben a rendszer adminisztrátorok és a sendmail.cf szerkesztésében járatosak számára következnek hasznos tanácsok, akit nem érdekel az nyugodtan átugorhatja ezt a részt.

Az -m kapcsolót leginkább akkor használhatjuk, ha a procmailt a sendmail.cf állomány egyik beállításaként hívjuk meg. Ehhez szükséges a sendmail.cf fájlban egy külön procmail-levélküldő részt megadni (hasonlót, mint a valószínűleg már létező `helyi' levélküldőhöz (local mailer)). Ehhez a következőt célszerű a fájlban elhelyezni.

Mprocmail, P=/usr/bin/procmail, F=mSDFMhun, S=11, R=21,
        A=procmail -m $h $g $u

Ezzel lehetséges különböző szűrési módokat elvégezni (hasonlókat, mint a 0-val kezdődően beállítottakkal) a procmail-el (a feltételben megadott tabulátorok fontosak, mind a feltétel előtt, mind a megjegyzések előtt):

R$*<@some.where>$*
        $#procmail $@/etc/procmailrcs/valami.rc $:$1@vala.hol.procmail$2 R$*<@$*.procmail>$*
        $1<@$2>$3 szűrt levelek továbbengedése

Az /etc/procmailrcs/valami.rc tartalma pedig:

:0 # levélszemét (junk mail) szűrése * ^Subject:.*junk /dev/null

:0 # többi levél továbbengedése ! -oi -f "$@"

Vigyázzunk arra, hogy csak olyan levelet küldjünk el, amely az elsőként megadott feltételnek NEM felel meg, mert különben a levél nem jutna el a címzetthez.

ÁLLOMÁNYOK

/etc/passwd
    a címzettek LOGNAME, HOME és SHELL változóinak megállapításához

/var/spool/mail/$LOGNAME
    rendszerszintű postafiók; a rendszerszintű postafiók és a könyvtár létre hozásra kerül a procmail indításakor, ha valamelyik nem létezne

/etc/procmailrc
    rendszerszintű konfigurációs állomány

/etc/procmailrcs/
    speciális könyvtár az eltérő jogosultságú konfigurációs állományoknak

$HOME/.procmailrc
    alapértelmezett konfigfájl

/var/spool/mail/$LOGNAME.lock
    záróállomány a felhasználó rendszerszintű postafiókjához (a procmail csak akkor használja, ha a $DEFAULT értéke /var/spool/mail/$LOGNAME és a procmail a $DEFAULT-ba továbbítja a leveleket)

/usr/sbin/sendmail
    alapértelmezett levéltovábbító

_????`hostname`
    a procmail által átmenetileg létrehozott nullahosszúságú állomány

LÁSD MÉG
procmailrc(5), procmailsc(5), procmailex(5), sh(1), csh(1), mail(1), mailx(1), binmail(1), uucp(1), aliases(5), sendmail(8), egrep(1), grep(1), biff(1), comsat(8), lockfile(1), formail(1), cron(1)

DIAGNOSZTIKA, HIBAELLENŐRZÉS
(Fordító megjegyzése: A hibaüzenetek angolul olvashatók azok könnyebb azonosítása végett, de alattuk szögletes [] zárójelben magyar fordításuk is megtalálható.)

Autoforwarding mailbox found
[Automatikus levéltovábbküldés a postafiókból]
    A rendszeren található az adott suid és sgid-es postafiók, a procmail EX_NOUSER üzenettel leáll, a levelet nem továbbítja.

Bad substitution of "x"
["x" hibás megadása]
    A környezeti változó hibásan lett megadva.

Closing brace unexpected
[Hiányzó záró idézőjel]
    Nem található nyitó idézőjel, az idézőjelek közötti szöveg nem azonosítható.

Conflicting options
[Ellentétes kapcsolók]
    Nem mindegyik kapcsolót lehet másikkal egyidejűleg megadni.

Conflicting x suppressed
[Ellentétes x figyelmen kívül hagyása]
    A szűrésnél megadottak egyikével ütközik az x.

Couldn't create "x"
[Nem hozható létre az "x"]
    A postafiók a rendszeren nem hozható létre.

Couldn't create maildir part "x"
[A postafiók könyvtárának "x" része nem hozható létre]
    A postafiókot tartalmazó könyvtár "x" része nem létezik, a procmail nem tudja létrehozni.

Couldn't create or rename temp file "x"
[Az "x" átmeneti állomány nem hozható létre, vagy nem nevezhető át]
    Az "x" könyvtárba történő továbbításkor hiba merült fel.

Couldn't determine implicit lockfile from "x"
[Nem határozható meg az "x" záróállomány közvetlenül]
    Hiányoznak a `>>' átirányítók, helyettük a `$LOCKEXT' záróállomány használata történik.

Couldn't read "x"
[Olvasási hiba "x"-nél]
    A procmail nem tudja megnyitni a konfigurációs állományt, vagy az nem a megfelelő formátumban van, vagy a procmail nem tudta MH könyvtár esetén a legnagyobb sorszámú levelet megtalálni.

Couldn't unlock "x"
[Hiba "x" zárolásának megszüntetésekor]
    A záróállomány vagy le lett törölve, vagy a jogosultságok a törlésre meg lettek szüntetve.

Deadlock attempted on "x"
[Létező zárolás "x"-en]
    A szűrésnél megadott záróállomány egy jelenleg működő záróállománnyal azonos nevű.

Denying special privileges for "x"
[Különleges jogosultságok figyelmen kívül hagyása "x"-en]
    A konfigfájl jogaival a procmail biztonsági okokból nem fog futni (okozhatja azt pl. a -p kapcsoló vagy adott környezeti változó); a jogok a működéséhez rosszul lettek megadva.

Descriptor "x" was not open
[Az azonosító "x"-et nem lehet megnyitni]
    A procmail indításakor a stdin, stdout vagy stderr -hoz nem tudott kapcsolódni (valószínű biztonsági beállítások következtében).

Enforcing stricter permissions on "x"
["x" jogosultságai nem elég biztonságosak]
    A felhasználó rendszerszintű postafiókja nem rendelkezik a megfelelő jogosultságokkal, a procmail kijavította a hibát.

Error while writing to "x"
[Hiba az "x" írásakor]
    Nem létező alkönyvtár, vagy írási jogosultság hiánya, esetleg megtelt a lemez.

Exceeded LINEBUF
[LINEBUF túllépése]
    Puffer túlcsordulás. A LINEBUF értéke túl kicsi, a PROCMAIL_OVERFLOW be lett állítva.

Excessive output quenched from "x"
[Túl sok kimenet "x"-nél]
    Az "x" program vagy szűrő túl sok kimenetet hozott létre az aktív LINEBUF-ba, a felesleges kimenet figyelmen kívül lett hagyva.

Extraneous x ignored
[Felesleges x]
    A szűrési feltételben lévő x felesleges.

Failed forking "x"
[Hiba "x" ágaztatásakor]
    A folyamattábla (process table) megtelt (és a NORESRETRY nem lett felhasználva).

Failed to execute "x"
[Hiba "x" futtatásakor]
    A program nem található, vagy nem futtatható.

Forced unlock denied on "x"
[Nem lehet a zárolást az "x"-en erőszakkal sem megszüntetni]
    Írási jogosultság hiánya az "x" záróállományt tartalmazó könyvtárra, vagy egyszerre több procmail próbálta megszüntetni a zárolást.

Forcing lock on "x"
["x" zárolása erőszakkal]
    Az "x" záróállomány erőszakkal lett törölve időtúllépés miatt (ld. IDŐTÚLLÉPÉS részt).

Incomplete recipe
[Hiányos/nem teljes szűrési feltétel]
    A szűrési feltétel EOF-al végződik.

Insufficient privileges
[Nem megfelelő jogosultságok]
    A procmail működéséhez vagy root, vagy a szükséges (e)uid és (e)gid jogok szükségesek. A levelet nem lehet feldolgozni.

Invalid regexp "x"
[Érvénytelen "x" kifejezés]
    Hibás "x" kifejezés (legvalószínűbb hogy hiányzó vagy túl sok idézőjel van).

Kernel-lock failed
[Hiba a kernel-zárolásnál]
    A kernel által támogatott zárolások meghívásakor hiba lépett fel (általában OP hibát jelent ez), a procmail a hibát figyelmen kívül hagyva folytatja működését.

Kernel-unlock failed
[Hiba a kernel-zárolás megszüntetésekor]
    Ld. fent.

Lock failure on "x"
[Hiba az "x" zárolásakor]
    Nem megfelelő vagy nagyon furcsa záróállomány-név lett megadva, vagy hiányoznak a szükséges jogok, esetleg a záróállományt tartalmazó alkönyvtár.

Lost "x"
[Hiányzó "x"]
    A procmail másolatot indított volna magáról, de nem találja a szükséges "x" konfigurációs állományt (az vagy át lett helyezve, vagy a relatív útvonal megadása esetén könyvtárváltás történt).

Missing action
[Hiányzó cél]
    Az aktuális szűrés nem teljes, nem tartalmazza a célt.

Missing closing brace
[Hiányzó záró zárójel]
    A kifejezésből hiányzik a záró zárójel.

Missing name
[Hiányzó név]
    Az -f kapcsolóhoz nem lett megadva a szükséges érték.

Missing argument
[Hiányzó érték]
    Az -a kapcsoló után nem lett érték megadva.

Missing rcfile
[Hiányzó konfigfájl]
    Az -m kapcsoló után a konfigurációs állomány helyét kell megadni.

Missing recipient
[Hiányzó címzett]
    A -d kapcsolóval vagy másik felhasználó neve alatt lett elindítva a procmail, ekkor egy vagy több címzettet kell felsorolni a parancssorban.

No space left to finish writing "x"
[Nincs elég üres hely az "x" írásakor]
    Az "x"-et tartalmazó fájlrendszeren nincs elég üres hely a továbbküldéshez.

Out of memory
[Nincs elég memória]
    A lapozó (swap space) teljes mértékben fel lett használva (és a NORESRETRY nem lett felhasználva).

Processing continued
[Feldolgozás folytatása]
    A parancssorban megadott ismeretlen kapcsoló figyelmen kívül lett hagyva, a feldolgozás tovább folyik.

Program failure (nnn) of "x"
["x" program hiba, hibakód (nnn)]
    A procmail-lel meghívott program az EXIT_SUCCESS (=0) helyett (nnn) értékkel tért vissza. Negatív nnn a program befejezését előidéző szignál értékét jelenti.

Quota exceeded while writing "x"
[Kvóta túllépése "x" írásakor]
    Az "x"-et tartalmazó fájlrendszeren a címzettnek megadott kvóta túl lett lépve, az üzenetet nem lehet továbbítani.

Renaming bogus "x" into "x"
[Hibás "x" átnevezése "x"-re]
    A címzett postafiókjának hibáját a procmail kijavította.

Rescue of unfiltered data succeeded/failed
[Sikerült/nem sikerült visszaállítani a nem vizsgált adatot]
    Sikertelen szűrés esetén a procmail az eredeti szövegből próbál meg újra kiindulni.

Skipped: "x"
["x" kihagyása]
    A konfigállományban az "x" figyelmen kívül hagyva (szintaxis hiba).

Suspicious rcfile "x"
[Gyanú "x" konfigurációs fájl]
    A címzett, és a root sem tulajdonosa az állománynak, vagy az azt tartalmazó könyvtár mindenki számára írható, vagy az alapértelmezett konfigurációs állomány ($HOME/.procmailrc) vagy az azt tartalmazó könyvtár a csoport minden tagjának írható (a konfigfájl nem kerül felhasználásra).

Terminating prematurely whilst waiting for ...
[Kilépés ...-ra várva]
    A procmail kilépett a ... várása közben.

Timeout, terminating "x"
[Időtúllépés, "x" bezárása]
    "x" programnál vagy szűrőnél időtúllépés következett be.

Timeout, was waiting for "x"
[Időtúllépés az "x"-re várás közben]
    "x" program, szűrő vagy fájl esetén időtúllépés történt. Ha az egy program vagy szűrő volt, akkor valószínűleg már befejezte működését.

Truncated file to former size
[Állomány eredeti méretének visszaállítása]
    A fájlt nem lehetett sikeresen továbbküldeni, így vissza lett állítva eredeti állapotára.

Truncating "x" and retrying lock
["x" elvetése és zárolás megszüntetése]
    "x" névvel nem található állomány, vagy az állomány üres.

Unable to treat as directory "x"
[Az "x" nem könyvtár]
    Az "x" után megadott résznek egy MH-ra vagy egy levélmappára, esetleg egy másik könyvtárra kéne mutatnia, de az nem egy könyvtár.

Unexpected EOL
[Nem várt EOL]
    Hiányzó záró aposztróf, vagy EOF.

Unknown user "x"
[Ismeretlen "x" felhasználó]
    A megadott címzett nem rendelkezik uid-val.

RÉSZLETES HIBAELLENŐRZÉS
Részletes hibakereséshez a VERBOSE változót kell ki/bekapcsolni.

[pid] idő & dátum
    A procmail pid-je és működési ideje. Minden olyan esetben létrehozásra kerül, amikor a procmail naplózza az üzeneteket és legalább 1 másodperc eltelt a működési időből.

Acquiring kernel-lock
[Kernel-zárolás meghívása]
    A procmail a legutoljára megnyitott állományt (descriptor) próbálja meg kernel-zárolni.

Assigning "x"
["x" megadása]
    Környezeti változó megadása.

Assuming identity of the recipient, VERBOSE=off
[A címzett elfogadása, VERBOSE=off]
    Jogok (ha vannak) figyelmen kívül hagyása, részletes kijelezés kikapcsolása.

Bypassed locking "x"
[Hozzáférés "x"-hez annak zárolása nélkül]
    A leveleket tartalmazó könyvtár nem hozzáférhető a procmail számára, kizárólag kernel-zárolással érhető el.

Executing "x"
["x" futtatása]
    "x" program elindítása. Ha közvetlenül a procmailből (nem egy átmeneti burokból) futtatjuk, akkor a procmail az értékeket vesszővel elválasztva írja ki.

HOST mismatched "x"
[Eltérés "x" és HOST között]
    A rendszert "x"-nek hívják, azonban a HOST-ban más van megadva.

Locking "x"
["x" zárolása]
    "x" záróállomány létrehozása.

Linking to "x"
[Hivatkozás "x"-re]
    Különböző mappák közötti keménykötés (hardlink) létrehozva.
Match on "x"
[Azonosság "x"-el]
    A vizsgált feltétel igaz.

Matched "x"
[Megadott "x"]
    Az "x" értéke hozzá lett rendelve a MATCH-hoz.

No match on "x"
[Nem azonos "x"-el]
    A vizsgált feltétel nem igaz, szűrés átugorva.

Non-zero exitcode (nnn) by "x"
[Nem nulla kilépési kód "x"-nél]
    Feltételként vagy a szűrés egyik céljaként `W'-jelzéssel indított program az EXIT_SUCCESS =(0) kilépési kód helyett nnn-kóddal fejezete be működését, a futás nem várt eredményre vezetett.

Notified comsat: "$LOGNAME@offset:file"
[Comsat megjegyzés: "$LOGNAME@hely:fájl"]
    Comsat/biff üzenet küldése levél érkezéséről a $LOGNAME felhasználónak a "fájlba" a megadott "helyre".

Opening "x"
["x" megnyitása]
    "x" állomány megnyitása hozzáfűzésre.

Rcfile: "x"
[Konfigurációs állomány: "x"]
    A konfigurációs állomány neve "x".

Reiterating kernel-lock
[Visszatérő kernel-zárolás]
    Különböző zárolási módszerek közül az egyik nem volt sikeres. A procmail addig próbálja a zárolást újra, amíg mindegyik sikeres nem lesz.

Score: added newtotal "x"
[Pont hozzáadva, összesen: "x"]
    A megadott pontokat hozzáadja a már meglévőkhöz, majd kiírja az összeget.

Unlocking "x"
["x" zárolásának megszüntetése]
    "x" záróállomány eltávolítása.

FIGYELMEZTETÉSEK
A rendszeren lévő postafiókon történő módosítások előtt egy záróállományt létrehozó szkriptet célszerű elindítani (hacsaknem a levelező programok ugyanazt a záróállományt használják, mint amely a konfigurációs állományban meg lett adva.

Ha valamilyen okból a procmail programot idő előtt be szeretnénk zárni, akkor először a kill parancsot (de nem a 'kill -9'-et, az eltérő értékű JELZÉS miatt) használjuk, különben néhány záróállomány nem kerül törlésre.

Óvatosan használjuk a -t kapcsolót, mivel ebben az esetben a procmail hamar megtöltheti a postafiókot továbbküldési hiba (pl. rosszul beállított, hibás konfigurációs állomány) esetén. Ez gondot okozhat mind a postmaster-nél és a helyi felhasználóknál.

Az /etc/procmailrc állomány root jogokkal is futhat, így jól gondoljuk meg, hogy mit helyezünk el benne, mit hajtatunk végre vele. A SHELL a címzettével azonos, így ha szükséges a burok elindítása, akkor a hibalehetőségek csökkentéséért először valamilyen jól működő értékre állítsuk be azt. Lásd 'u' : DROPPRIVS kapcsolók.

Ügyeljünk arra, hogy az /etc/procmailrcs/ állományok tulajdonosát meg lehet változtatni chown(1)-val root-ra vagy bármi másra. Biztonsági szempontból ezért célszerű, hogy ebbe a könyvtárba csak a root tudjon belépni

A procmail nem a legjobb eszköz egy postafiók több felhasználó közötti megosztására, mint ahogy több felhasználót kiszolgáló egy darab POP3 -as levelesládák esetében néha előfordul. Az MTA beállításával egyéni fejlécekkel lehet ellátni a leveleket, amelyek segítségével a címzett később egyértelműen azonosítható, de ezt csak átmeneti megoldásként használjuk. Célszerűbb inkább az MTA-ban `virtuális felhasználó adattáblát' (`virtual user table') beállítani, vagy a Fetchmail `multidrop' képességét kihasználni.

HIBÁK
A záróállomány erőszakkal történő törlése után a procmail a $SUSPEND-ben megadott másodpercig várakozik, mielőtt egy új záróállományt hoz létre, így egy másik program amely törölné a régi záróállományt nem fogja az újonnan létrehozott záróállományt törölni.

A procmail hagyományos BEZÁR (TERMINATE) jelzéssel szakítja meg a nem-megfelelően működő szűrőket, azonban nem figyeli azok válaszát a jelzésre, és mindössze a szűrőnek küldi a jelzést el, a gyerek-folyamatoknak (filter's children).

A folytatott Content-Length: mezőket nem kezeli megfelelően a procmail.

A folytatott fejlécbe beszúrt újsorokat átlépi ahelyett, hogy egy egyszerű szóköznek tekintené.

EGYÉB
Ha a levél fejlécében Content-Length: mező van, valamint az -Y kapcsoló nincs megadva, a procmail a mezőt figyelmen kívül hagyja. A mezőszélességét a procmail nem változtatja meg.

Ha hiányzik a Content-Length: mező és az -Y kapcsoló meg lett adva, valamint a procmail a hagyományos postafiókba továbbítja a levelet, akkor a levél törzsében a postmarks-hoz hasonló sorok elé egy `>' jelet szúr be (a furcsa fejlécek megkülönböztetéséhez). Az ajánlott forma az ilyen postmark-ok kereséséhez az alábbi:
    `\nFrom '

Ha közvetlen továbbításánál a címzett neve nem található az /etc/passwd állományban, akkor a procmail közvetett módon továbbítja a leveleket. Ha nem közvetlen módon és ismeretlen (az /etc/passwd -ban nem létező) uid alatt próbál meg a procmail futni, akkor a HOME alapesetben a / lesz, a LOGNAME pedig #uid értéket veszi fel, a SHELL pedig /bin/sh lesz.

Közvetlen továbbításánál a hiányzó `From ' mezőt a procmail automatikusan létrehozza, ha már létezik, akkor azt nem változtatja meg. Ha a procmail nem a következő felhasználói vagy csoport nevek valamelyikével fut: root, daemon, uucp, mail, x400, network, list, slist, lists vagy news, és meg lett adva a `From ' mező újragenerálása akkor az `>From' -ként lesz létrehozva, ezzel segítve a levelek megkülönböztetését.

Biztonsági megfontolásokból a procmail csak abszolútan vagy a HOME-hoz viszonyított relatívan, root vagy a címzett tulajdonában lévő konfigurációs állományokkal működik. A fájl és/vagy az azt tartalmazó könyvtár nem lehet mindenki által írható. A $HOME/.procmailrc esetén fontos még, hogy az állomány vagy könyvtára nem lehet a csoport számára sem írható.

Ha különböző hibák fordulnak elő a /var/spool/mail/$LOGNAME postafióknál (pl. nem a címzett annak a tulajdonosa, nem írható, szimbólikus vagy kemény kötés) ,akkor a procmail hozzáféréskor megpróbálja `BOGUS.$LOGNAME'-re azt átnevezni, és külön node-számmal ellátni. Ha ez nem lehetséges, akkor az ORGMAIL változó nem kap megfelelő értéket, ezáltal még megfelelő konfigurációs állomány esetén sem történik levélfeldolgozás.

Létező, de hibás jogosultságokkal rendelkező /var/spool/mail/$LOGNAME postafiók esetén a procmail megpróbálja a hibát kijavítani. Ha nem szeretnénk, hogy a procmail kijavítsa az ilyen hibát, akkor u+x jelzést kell az állományra helyezni.

Könyvtárakba, MH-fiókokba vagy levélmappákba történő levélátirányításhoz nem szükséges az esetlegesen párhuzamosan futó procmail programoknak a várt/megfelelő működésük érdekében záróállományt megadni.

MH-fiókba kicsit lassabban történik , mint egy sima könyvtárba vagy levélmappába a levéltovábbítás. A procmailnak ekkor meg kell keresni a legnagyobb sorszámú levelet a fiókban (a többi esetben nem kell ilyet elvégezni).

Általános hibát a procmail az EX_CANTCREAT -el jelzi, kivéve ha a -t kapcsoló meg lett adva. Ebben az esetben EX_TEMPFAIL -el történik a hibajelzés.

A fejlécek pontosabb kereséséhez (egrepping) a procmail összefűzi azokat a levélen belül. Továbbításkor azonban a fejléceket visszaállítja eredeti állapotukba.

Ha a procmailt nem `procmail'-el kezdődő programnév alatt indítjuk el (pl. egy másiknévvel hivatkozunk rá kötéssel), akkor közvetlen módban fog működni. Ekkor/ehhez viszont a parancssorban a címzetteket fel kell sorolni (úgy mint a -d kapcsoló esetén).

udp-vel történik a comsat/biff értesítés. A naplóállomány (logfile) lezárása után értesíti a programokat az új levélről a procmail. Az értesítés az alábbi részletes formátumban (vagy valami hasonlóban) történik:
    $LOGNAME@üzenet_helye_a_postafiókban 'u' :postafiók_abszolút_útvonala

Procmail minden állományba történő levéltovábbításkor a következő kernel- zárolási metódust használja: fcntl(2).

A procmail képes NFS-en és 8-bittel működni.

MEGJEGYZÉSEK
A -h vagy -? kapcsolókkal indított procmail a parancssori súgót és a lehetséges szűrőfeltételek rövid leírását jeleníti meg.

Kezdőknek a Nancy McGough <nancym@ii.com> által összeállított levélszűrőkről (így a procmailről is) szóló GYIK-ot (FAQ) ajánljuk. Beszerezhető a mail-server@rtfm.mit.edu címre küldött
    send usenet/news.answers/mail/filtering-faq
tartalmú levéllel.

Nem csak a levelek érkezésekor a rendszeren beállított módon lehet a procmailt futtatni, hanem a felhasználó egyedi igényei alapján is. Ehhez a $HOME/.forward állományban kell elhelyezni a lentebb látható sort. Ügyeljünk arra, hogy ugyanúgy vigyük be a sort a fájlba (aminek mindenki számára olvashatónak kell lennie). A procmail helyét abszolút útvonallal adjuk meg. A #YOUR_USERNAME valójában nem szükséges a procmail működéséhez, a burok nem is adja át ezt az értéket a procmail-nak, azonban a biztonság kedvéért a sendmail számára van ez megadva.

" 'u' |exec /usr/bin/procmail"

A procmailt egy már létező postafiók szűrésére is fel lehet használni. Ez akkor lehet hasznos, ha a $HOME/.forward -ot nem lehet/nem tudjuk használni (ekkor a következő szkriptet célszerű bizonyos időközönként elindítatni a cron(1) -al vagy a levelek olvasásának megkezdése előtt): #!/bin/sh

ORGMAIL=/var/spool/mail/$LOGNAME

if cd $HOME &&
 test -s $ORGMAIL &&
 lockfile -r0 -l1024 .newmail.lock 2>/dev/null then
  trap "rm -f .newmail.lock" 1 2 3 13 15
  umask 077
  lockfile -l1024 -ml
  cat $ORGMAIL >>.newmail &&
   cat /dev/null >$ORGMAIL
  lockfile -mu
  formail -s procmail <.newmail &&
   rm -f .newmail
  rm -f .newmail.lock fi exit 0

  Egy rövid $HOME/.procmailrc mintapélda:
PATH=/bin:/usr/bin:/usr/bin
MAILDIR=$HOME/Mail      #ellenőrizzük, hogy létezik-e
DEFAULT=$MAILDIR/mbox   #nem kötelező megadni
LOGFILE=$MAILDIR/from   #ajánlott megadni

:0:
* ^From.*miki
from_miki

:0
* ^Subject:.*Flame
/dev/null

A procmailex(5) súgóban további példák találhatók.

  FORRÁS
Ez a program a http://www.procmail.org/ vagy a ftp.procmail.org/pub/procmail/ címen található procmail levélefeldolgozó-csomag (3.14-es verzió) része.

  LEVELEZŐLISTA
A procmail csomaggal kapcsolatos kérdéseidet/észrevételeidet a
    <procmail-users@procmail.org>
        címen működő levelezőlistán teheted fel.
    <procmail-users-request@procmail.org>
        címre kell írni a feliratkozáshoz.

Ha érdekelnek a legfrissebb verziók, hibajavítások akkor a következő listára kell feliratkoznod:
    procmail-announce-request@procmail.org
(a lista csak olvasható).

SZERZŐ
Stephen R. van den Berg
    <srb@cuci.nl>

MAGYAR FORDÍTÁS
Vizi Szilárd <vizisz@freemail.hu>