DNSQUERY(1)

NÉV
dnsquery - tartomány névkiszolgálókat kérdez le, a resolver (név feloldó) segítségével

ÁTTEKINTÉS
dnsquery [-n névkiszolgáló] [-t típus] [-c osztály] [-r újrapróbálás] [-p időtartam] [-d] [-s] [-v] host

LEÍRÁS
A dnsquery program egy általános interface a névszerverek felé, a BIND resolver (név feloldó) könyvtára segítségével. A program támogatja a QUERY használatát a lekerdezéseknél. A program célja, hogy kiegészítse vagy felváltsa a szokványos programokat, mint az nstest, nsquery vagy nslookup. A program által elfogadott argumentumok, a host és a névkiszolgáló kivételével, írhatók kis- és nagybetűvel egyaránt.

OPCIÓK

-n névkiszolgáló
    A megadott névkiszolgáló használandó a lekérdezéshez. A névkiszolgálót megadhatjuk IP címmel ( w.x.y.z formátum) vagy tartomány névvel. (Alapértelmezésben a /etc/resolv.conf. alapján )

-t típus
    A minket érdeklő erőforrás bejegyzés típusa. Ez lehet:
    A   cím
    NS  névkiszolgáló
    CNAME
        canonical name
    PTR tartománynév mutató
    SOA "start of authority" azaz hiteles zóna kezdete
    WKS jól ismert szolgáltatás
    HINFO
        host információ
    MINFO
        postafiók információ
    MX  mail exchange
    RP  felelős személy
    MG  levelezési csoport tag
    AFSDB
        DCE vagy AFS szerver
    ANY joker, helyettesítő típus

    Megjegyzés: használhatunk kis- vagy nagybetűket. (Alapértelmezett típus: ANY.)

-c osztály
    A minket érdeklő erőforrás bejegyzés osztálya. Az osztály lehet:
    IN  Internet
    HS  Hesiod
    CHAOS
        Chaos
    ANY joker helyettesítő típus

    Megjegyzés: használhatunk kis- vagy nagybetűket. (Alapértelmezett típus: IN.)

-r újraprobálás
    Az próbálkozások száma, ha a névkiszolgáló nem válaszol. (Alapértelmezésben 4.)

-p időtartam
    Időtartam, amit a program vár, mielőtt időtúllépési hibával térne vissza. (Alapértelmezésben: RES_TIMEOUT.)

-d  Hibakeresés (debugging) bekapcsolása. Ez beállítja a resolver options mezejének a RES_DEBUG bitjeit. (Alapértelmezés: nincs hibakeresés.)

-s  stream-et használ csomagok helyett. Ezzel az opcióval elérhetjük, hogy a program TCP stream-et (folyamot) használjon UDP datagrammok helyett. Ez beállítja a resolver options mezejének a RES_USEVC bitjét. (Alapértelmezésben: UDP datagram.)

-v  A “-s” opcióval egyenértékű.

host
    A minket érdeklő host vagy tartomány neve.

FÁJLOK
/etc/resolv.conf
    az alapértelmezett névkiszolgálókhoz és a keresési listához (search domain)
<arpa/nameser.h>
    használható erőforrás bejegyzés (RR) típusok és osztályok listája
<resolv.h>
    resolver flag-ek listája

DIAGNOSZTIKA
Ha a resolver nem tudja megválaszolni a kérést és a hibakeresés nincs bekapcsolva, a dnsquery valami hasonlót fog kiírni:
    Query failed (rc = 1): Unknown host

A visszatérési értéket a h_errno adja.

LÁSD MÉG
nslookup(8), nstest(1), nsquery(1), named(8), resolver(5).

SZERZŐ
Bryan Beecher

HIBÁK
Az IN osztálytól eltérő osztályokra való kérdezés érdekes eredménnyel szolgálhat, mert a névkiszolgálók általában csak az IN osztályba tartozó erőforrás bejegyzéseket tároló gyökér (root) névkiszolgálókról tudnak.

A dnsquery az inet_addr() függvényt hívja meg, hogy megállapítsa, hogy a “-n” opciónál megadott IP cím értelmezhető. Sajnos úgy tűnik az inet_addr() segmentation fault-ot okoz egyes (rossz) IP címekkel (pl. 1.2.3.4.5).

MAGYAR FORDÍTÁS
Kovács Emese <emese@eik.bme.hu>