httpd(8)

NÉV
httpd - Apache hipertextátviteli protokoll (hypertext transfer protokoll) szerver

ÁTTEKINTÉS
httpd [ -X ] [ -L libexecdir ] [ -d serverroot ] [ -f config ] [ -C direktíva ] [ -c direktíva ] [ -D paraméter ]

httpd [ -h ] [ -l ] [ -v ] [ -V ] [ -S ] [ -? ]

LEÍRÁS
A httpd az Apache hipertextátviteli protokoll (HyperText Transfer Protocol - HTTP) szerver program. Úgy tervezték, hogy "standalone" démonként fusson. Amikor így használják, egy csoport gyermekfolyamatot indít el, hogy lekezeljék a kéréseket. Ha meg akarod állítani, küldj egy TERM signal-t az eredeti (szülő) folyamatnak. Az is egy lehetőség, hogy a httpd -t az inetd(8) Internet démon hívja meg valahányszor egy HTTP kérés érkezik.

Ez a kézikönyvlap csak a parancssoron megadható argumentumokat tárgyalja. (A ford. megjegyzése: az apache 1.3.3 és 1.3.4 között változás volt az argumentumokban: -h helyett -l a modulok listája, -l helyett -L a direktívák listája, -L helyett -R van, segítséget pedig -h -val is lehet kérni. Ez a kézikönyvlap az új verziót tárgyalja)

A httpd konfigurálásához szükséges direktívák részleteit lásd az Apache leírásban (manual), ami része az Apache disztribúciónak, vagy megtalálható a http://www.apache.org/ címen. Lehetséges, hogy az ebben a kézikönyvlapban található elérési útvonalak nem egyeznek meg a httpd -be belefodítottakkal.

OPCIÓK

-R libexecdir
    Ez az opció csak akkor elérhető, ha az Apache fordításakor a SHARED_CORE szabály engedélyezve volt, ami azt eredményezi, hogy az Apache központi részei egy "dynamic shared object (DSO)" fájlba kerüljenek. Ezt a fájlt alapértelmezés szerint egy bedrótozott helyen keresi az apache a ServerRoot alatt. Használd ezt az opciót, ha ezt felül akarod bírálni.

-d serverroot
    serverroot-ra állítja be a ServerRoot direktíva kezdeti értékét. Ezt felül lehet bírálni a ServerRoot parancs segítségével a konfigurációs fájlban. A default /usr/local/apache.

-f config
    Indításkor a config fájlban található parancsokat hajtja végre. Ha config nem egy /-el kezdődik, akkor az útvonalat a ServerRoot-hoz képest relatíven veszi. A default conf/httpd.conf.

-C direktíva
    A konfigurációs fájlok olvasása előtt feldolgozza a konfigurációs direktívá-t

-c direktíva
    A konfigurációs fájlok olvasása után feldolgozza a konfigurációs direktívá-t

-D paraméter
    Beállít egy olyan konfigurációs paraméter-t, amelyet a konfigurációs fájlok <IfDefine>...</IfDefine> részeiben lehet arra használni, hogy feltételesen dolgozzon fel vagy ugorjon át parancsokat.

-h  Kiírja a httpd opcióinak listáját, majd kilép.

-l  Kiírja a szerverbe fordított modulok listáját.

-L  Kiírja a direktívák listáját a várt argumentumokkal, és azokkal a helyekkel ahol a direktíva érvényes.

-S  Megmutatja a beállításokat a kofigurációs fájlok alapján (jelenleg csak a virtualhost beállításokat mutatja).

-t  Szintaktikus ellenőrzést végez a konfigurációs fájlokon. Ezután a program rögtön kilép, 0 (szintakszis rendben) vagy nem 0 (szintaktikus hiba) visszatérési értékkel.

-X  Egy-processzes üzemmódban fut hibakeresési célokból; a démon nem válik el a termináltól és nem forkol egyetlen gyereket se. NE használd ezt az üzemmódot normális web szolgáltatásra.

-v  Kiírja a httpd verziószámát és utána kilép.

-V  Kiírja a httpd verziószámát és fordítási paramétereit, ezután kilép.

FÁJLOK
/usr/local/apache/conf/httpd.conf
/usr/local/apache/conf/srm.conf
/usr/local/apache/conf/access.conf
/usr/local/apache/conf/mime.types
/usr/local/apache/conf/magic
/usr/local/apache/logs/error_log
/usr/local/apache/logs/access_log
/usr/local/apache/logs/httpd.pid

LÁSD MÉG
inetd(8).

MAGYAR FORDÍTÁS
Balázs-Csíki László <bcsl@elender.hu>