STRINGS(1)

NÉV
strings - megtalálja a nyomtatható karakterláncokat a fájlokban

ÁTTEKINTÉS
strings [-afo] [-n szám] [fájl ...]

LEÍRÁS
A strings program kiírja a megadott fájlokban lévő, vagy alapértelmezésben a szabványos bemenetről olvasott nyomtatható karaktereket. Alapértelmezésben a karakterlánc legalább négy karakter hosszú kell legyen ahhoz, hogy a program kiírja.

A program a következő opciókat ismeri:

-a  Alapértelmezésben a strings a tárgy fájloknak (object files) csak a text és az adat szegmensét vizsgálja át. Az -a opció megadásával elérhetjük, hogy a strings a teljes tárgy fájlt átnézze.

-f  Minden karakterlánc elé kiírja a fájl nevét amiben az megtalálható.

-n  Megadja a kiírandó karatteklánc minimális hosszát, így ez szám értékű lesz négy helyett.

-o  Minden karakterlánc elé kiírja decimális számmal annak helyét a fájlban (az offsetet)

A strings hasznos többek között, ha pl. ismeretlen bináris fájlt akarunk azonosítani.

LÁSD MÉG
hexdump(1)

HIBÁK
A karakterláncokat azonosító algoritmus nagyon primitív. Konkrétan, egyes architektúrákon előforduló gépi kódú utasítások hasonlíthatnak ASCII bájt szekvenciákhoz és megtéveszthetik az algoritmust.

KOMPATIBILITÁS
A strings történelmi implementációi csak a tárgy fájlok inicializált adat részét nézték át. Ez logikus is volt, mert a karakterláncokat normális esetben ott tárolták. Mivel azóta a fordítók fejlődtek, ma már a tárgy fájl text részében is lehetnek karakterláncok, ezért a strings alapértelmezett viselkedését megváltoztattuk.

TÖRTÉNETE
A strings parancs a 3.0BSD -ben jelent meg.

MAGYAR FORDÍTÁS
Kovács Emese <emese@eik.bme.hu>