QUERY_MODULE(2)

NÉV
query_module - különböző modulokra vonatkozó paramétereket kérdez a kerneltől.

ÁTTEKINTÉS
#include <linux/module.h>

int query_module(const char *name, int which,
void *buf, size_t bufsize, size_t *ret);

LEÍRÁS
A query_module betölthető modulokra vonatkozó információkat kér a kerneltől. Az információ pontos természete és formátuma a which alfunkciótól függ. Néhány funkciónak szüksége van a name paraméterre, hogy megnevezzen egy jelenleg betöltött modult, néhány másik megengedi hogy a name értéke NULL legyen, jelezve a magát a kernelt.

  A WHICH ÉRTÉKEI

0   Mindig sikerrel tér vissza. A rendszerhívás tesztelésére használható.

QM_MODULES
    A betöltött modulok nevét adja vissza. A kimenő puffer formátuma egymás után sorakozó nullára végződő stringek; a ret értéke a modulok száma.

QM_DEPS
    Visszaadja a megadott modul által használt összes modul nevét. A kimenő puffer formátuma egymás után sorakozó nullára végződő stringek; a ret értéke a modulok száma.

QM_REFS
    Visszaadja az összes modul nevét, amelyik a megadott modult használja. Ez a QM_DEPS fordítottja. A kimenő puffer formátuma egymás után sorakozó nullára végződő stringek; a ret értéke a modulok száma.

QM_SYMBOLS
    Visszaadja a kernel vagy a megadott modul által exportált szimbólumok nevét és értékét. A puffer formátuma egy ilyen struktúrákból álló tömb:

    struct module_symbol
    {
      unsigned long value;
      unsigned long name;
    };

    nullára végződő stringekkel folytatva. A name értéke a buf kezdetéhez képest relatív karakter offszet; a ret értéke a szimbólumok száma.

QM_INFO
    Egyéb információt ad a megadott modulról. A kimenő puffer formátuma:

    struct module_info
    {
      unsigned long address;
      unsigned long size;
      unsigned long flags;
    };

    ahol a address a kernel memória cím, ahol a modul helyet foglal, size a modul mérete bájtban, és flags egy maszkolt érték a következőkből: MOD_RUNNING, MOD_AUTOCLEAN, stb., ami a modul jelenlegi állapotát jelzi. A ret értéke a module_info struktúra méretét adja meg.

VISSZATÉRÉSI ÉRTÉK
Siker esetén zéró. Hiba esetén az érték -1, és az errno értéke megfelelően lesz beállítva.

HIBÁK

ENOENT
    Nincs name nevű modul.

EINVAL
    Hibás which, vagy name a kernelt jelenti egy olyan alfunkciónál, ahol ez nem értelmes.

ENOSPC
    A megadott buffer méret túl kicsi. ret a minimálisan szükséges méretet tartalmazza.

EFAULT
    A name, buf, vagy ret közül legalább az egyik kívül volt a program által elérhető címtartományon.

LÁSD MÉG
create_module(2), init_module(2), delete_module(2).

MAGYAR FORDÍTÁS
Böszörményi Zoltán <zboszor@mail.externet.hu>