RUSERS(1)

NÉV
rusers - megmutatja ki van bejelentkezve a lokális hálózat gépeire

ÁTTEKINTÉS
rusers [-al] [host ...]

LEÍRÁS
Az rusers parancs kimenete hasonló a who parancséhoz, de vonatkozik a lokális hálózaton található összes gépre. A program kiírja a kérésére válaszoló hostok és a bejelenkezett felhasználók neveit. Az rusers egy percet vár a lassan válaszolókra.

A következő opciók használhatók:

-a  Minden visszajelző gép nevét kiírja, akkor is ha éppen senki sincs bejelentkezve.

-l  Hosszú formátumban írja ki a listát. Ebben benne van a felhasználónév, a hostnév, a tty amin a felhasználó bejelenkezett, a bejelentkezés dátuma és időpontja, az utolsó billentyű leütése óta eltelt idő és a távoli host neve amiről a felhasználó bejelenkezett (ha ez értelmezhető).

DIAGNOSZTIKA

rusers: RPC: Program not registered
    Az rpc.rusersd(8) démont nem indították el a távoli gépen.

rusers: RPC: Timed out
    Kommunikációs hiba történt. A hálózat túlterhelt, vagy az rpc.rusersd(8) démon meghalt a távoli gépen.

rusers: RPC: Port mapper failure - RPC: Timed out
    A távoli host nem futtatja a portmappert (lásd portmap(8) ), és nem nyújt RPC alapú szolgáltatásokat. Lehet hogy a gép leállt.

LÁSD MÉG
rwho(1) users(1), who(1), portmap(8), rpc.rusersd(8)

TÖRTÉNETE
Az rusers parancs a SunOS -ben jelent meg.

HIBÁK
A rendező opciók még nincsenek implementálva.

MAGYAR FORDÍTÁS
Kovács Emese <emese@eik.bme.hu>